กฎกระทรวงกฎกระทรวงฉบับที่ ๓ (พ.ศ. ๒๕๐๔)ออกตามความในพระราชบัญญัติมาตรฐานสินค้าขาออกพ.ศ. ๒๕๐๓ว่าด้วยผู้ตรวจสอบมาตรฐานสินค้า[๑] อาศัยอำนาจตามความในมาตรา๖ และมาตรา ๒๙ แห่งพระราชบัญญัติมาตรฐานสินค้าขาออก พ.ศ. ๒๕๐๓รัฐมนตรีว่าการกระทรวงเศรษฐการออกกฎกระทรวงไว้ ดังต่อไปนี้ข้อ ๑ผู้ตรวจสอบมาตรฐานสินค้าแบ่งเป็น ๒ ประเภท คือ(๑)ผู้ตรวจสอบมาตรฐานสินค้าประเภท ก. ได้แก่ ผู้ตรวจสอบมาตรฐานสินค้าทางวิชาการที่ต้องอาศัยหลักวิชาเครื่องมือและอุปกรณ์ทางวิทยาศาสตร์(๒)ผู้ตรวจสอบมาตรฐานสินค้าประเภท ข. ได้แก่ ผู้ตรวจสอบมาตรฐานสินค้านอกจากประเภท ก.ข้อ ๒ผู้ตรวจสอบมาตรฐานสินค้าต้องมีคุณวุฒิ ดังต่อไปนี้(๑)ผู้ตรวจสอบมาตรฐานสินค้าประเภท ก. ต้องเป็นผู้ได้รับปริญญาหรือประกาศนียบัตรเทียบได้ไม่ต่ำกว่าปริญญาตรีทางวิทยาศาสตร์ วิศวกรรมศาสตร์เกษตรศาสตร์ แพทยศาสตร์ เภสัชศาสตร์ หรือทางวิชาการอื่นที่เกี่ยวกับการตรวจสอบมาตรฐานสินค้า(๒)ผู้ตรวจสอบมาตรฐานสินค้าประเภท ข.ต้องเป็นผู้ได้รับประกาศนียบัตรประโยคมัธยมศึกษาตามหลักสูตรของกระทรวงศึกษาธิการหรือมีความรู้ซึ่งกระทรวงศึกษาธิการรับรองว่าเทียบได้ไม่ต่ำกว่านั้นหรือได้รับประกาศนียบัตรรับรองความรู้เกี่ยวกับการตรวจสอบมาตรฐานสินค้าจากโรงเรียนหรือสถาบันที่สำนักงานมาตรฐานสินค้ารับรองวิทยฐานะหรือเคยปฏิบัติงานตรวจสอบมาตรฐานของสินค้า มาตรฐานที่ขอรับอนุญาตเป็นอาชีพปกติมาแล้วเป็นเวลารวมกันไม่น้อยกว่าห้าปีข้อ ๓ผู้ตรวจสอบมาตรฐานสินค้าต้องมีคุณสมบัติ ดังต่อไปนี้(๑)อายุไม่ต่ำกว่ายี่สิบปีบริบูรณ์(๒)ไม่เป็นผู้มีกายทุพพลภาพ ไร้ความสามารถ หรือจิตฟั่นเฟือนไม่สมประกอบ(๓)ไม่เป็นผู้มีหนี้สินล้นพ้นตัว(๔)ไม่เป็นผู้บกพร่องในศีลธรรม(๕)ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก เว้นแต่ความผิดที่เป็นลหุโทษหรือความผิดอันได้กระทำโดยประมาท(๖)ไม่เป็นผู้เคยถูกลงโทษเพราะประพฤติชั่วถึงต้องออกจากงาน(๗)ไม่เป็นผู้ถูกสั่งพักใช้ใบอนุญาตให้เป็นผู้ตรวจสอบมาตรฐานสินค้ามาแล้วรวมกันตั้งแต่สามครั้งขึ้นไป(๘)ไม่เป็นผู้ถูกสั่งเพิกถอนใบอนุญาตให้เป็นผู้ตรวจสอบมาตรฐานสินค้าในกรณีที่ผู้ขอรับอนุญาตเป็นผู้ตรวจสอบมาตรฐานสินค้าขาดคุณสมบัติตาม(๕) หรือ (๖)สำนักงานมาตรฐานสินค้าอาจพิจารณาสอบสวนว่าผู้นั้นได้กลับตนประพฤติเป็นคนดี และในกรณีขาดคุณสมบัติตาม(๕) ผู้นั้นได้พ้นโทษไปเกินกว่าสามปี หรือในกรณีขาดคุณสมบัติตาม (๖)ผู้นั้นได้ออกจากงานไปเกินกว่าสามปีแล้ว จะยกเว้นให้เป็นรายบุคคลก็ได้ข้อ ๔ให้ผู้ขอรับอนุญาตเป็นผู้ตรวจสอบมาตรฐานสินค้าแนบเอกสารประกอบคำร้องขอดังต่อไปนี้(๑)สำเนาทะเบียนบ้าน(๒)ปริญญาบัตร ประกาศนียบัตร ใบสุทธิหรือหนังสือรับรองคุณวุฒิ(๓)หนังสือรับรองของสำนักงานที่เคยทำงานมาก่อนหรือที่กำลังทำงานอยู่เกี่ยวกับการทำงานความประพฤติ และเหตุที่ออกจากงานสำหรับผู้ที่เคยทำงานมาก่อนข้อ ๕การขอรับอนุญาตและการขอต่ออายุใบอนุญาตให้ยื่นคำร้องขอต่อสำนักงานมาตรฐานสินค้าตามแบบที่สำนักงานมาตรฐานสินค้ากำหนดข้อ ๖ในการออกใบอนุญาตให้สำนักงานมาตรฐานสินค้าทดสอบความรู้ของผู้ขอรับอนุญาตเป็นผู้ตรวจสอบมาตรฐานสินค้าด้วยข้อ ๗ให้ผู้ตรวจสอบมาตรฐานสินค้าบันทึกผลการปฏิบัติงานตรวจสอบมาตรฐานสินค้าทุกครั้งตามแบบที่สำนักงานมาตรฐานสินค้ากำหนดและจัดส่งบันทึกนั้นให้แก่สำนักงานมาตรฐานสินค้าหรือสำนักงานสาขา แล้วแต่กรณีภายในกำหนดเจ็ดวันนับแต่วันที่ตรวจสอบเสร็จให้ไว้ ณ วันที่ ๒๔กุมภาพันธ์ พ.ศ. ๒๕๐๔เกษม ศรีพยัคฆ์รัฐมนตรีว่าการกระทรวงเศรษฐการหมายเหตุ :-เหตุผลในการประกาศใช้กฎกระทรวงฉบับนี้คือ เพื่อกำหนดคุณสมบัติและคุณวุฒิของผู้ขออนุญาตเป็นผู้ตรวจสอบมาตรฐานสินค้ากำหนดหลักเกณฑ์และวิธีการขออนุญาตและกำหนดเงื่อนไขในการดำเนินการตรวจสอบมาตรฐานสินค้าทั้งนี้เพื่อประโยชน์แห่งการจัดและควบคุมมาตรฐานสินค้าขาออก ตามอำนาจที่บัญญัติไว้ในมาตรา๖ และมาตรา ๒๙ แห่งพระราชบัญญัติมาตรฐานสินค้าขาออก พ.ศ. ๒๕๐๓อุษมล/ผู้จัดทำ๒๐ มิถุนายน ๒๕๕๔[๑] ราชกิจจานุเบกษาเล่ม ๗๘/ตอนที่ ๒๑/หน้า ๓๔๑/๗ มีนาคม ๒๕๐๔